open-index/open-wikipedia-markdown huggingface dataset:
Niagara Falls (Ontário)

**Niagara Falls** je kanadské mesto v provincii Ontário, ležiace na brehu rieky Niagara, priamo pri Niagarských vodopádoch.

## Geografia
Mesto je spojené so sesterským americkým mestom Niagara Falls rozprestierajúcim sa na druhom brehu rieky Niagara dvomi mostami. Hlavnou spojnicou je Dúhový most, ktorý preklenul rieku len niekoľko metrov pod vodopádmi. Dostal tento názov kvôli nádhernej dúhe, ktorú zapríčiňuje vodná triešť unikajúca do vzduchu z padajúcich vodných más. Ďalším mostom je Whirlpool Rapids Bridge.

## Dejiny mesta
Oblasť okolo vodopádov bola osídlená od 17. storočia, najskôr Irokézmi a neskôr Európanmi, ktorých priťahovali mohutné vodopády. Turistika sa začala rozvíjať už začiatkom 19. storočia a postupne sa stala hlavným zdrojom príjmov pre mesto. Ročne prichádzajú do mesta hlavne kvôli Niagarským vodopádom stovky tisíc turistov. Prispôsobila sa tomu aj infraštruktúra mesta, ktorá ponúka obrovské množstvo ubytovacích možností a zároveň veľké množstvo zábavných zariadení vrátane kasín. Niekedy je preto označované aj ako Las Vegas Kanady. Mesto je aj veľmi populárnym miestom na trávenie svadobných ciest a jeho obyvatelia mu dali titul hlavné mesto svadobných ciest na svete. 

## Demografia
Podľa sčítania obyvateľstva v roku 2021 malo mesto 94 415 obyvateľov. Podľa sčítania v roku 2016 to bolo 88 071 V roku 2001 malo 78 815 obyvateľov.

V sčítaní obyvateľstva v roku 2021 z toho 69 355 uvádza ako rodný jazyk angličtinu, 1 505 francúzštinu a 19 235 neoficiálne jazyky, z toho 5 jazyky pôvodných obyvateľov. 55 ľudí uvádza češtinu a 65 slovenčinu.

## Galéria

Súbor:Butterfly Conservatory (37486356821).jpg|Niagara Parks Butterfly Conservatory
Súbor:DSC09274 - Dolphin Show (36825263220).jpg|Marineland Ontario
Súbor:Along the Niagara Parkway, Niagara Falls (460350) (9449359894).jpg|budhistický chrám Cham Shan Temple
Súbor:Niagara Bridge, Canada.jpg|Rainbow Bridge medzi Kanadou (vľavo) a USA (vpravo)
Súbor:Niagara-Falls ON Toronto-Power-Generating-Station 2015-08-13.jpg|bývalá vodná elektrárňa Toronto Power Generating Station
Súbor:Adam Beck Complex.jpg|Novšie elekrárne Sir Adam Beck Generating Station I (bližšie) a Sir Adam Beck Generating Station II


## Iné projekty

## Referencie

## Externé odkazy
* http://www.city.niagarafalls.on.ca/


Kategória:Mestá v Ontáriu
Podkarpatské vojvodstvo

**Podkarpatské vojvodstvo** (poľ. *województwo podkarpackie*) je vojvodstvo (administratívny región) v juhovýchodnom Poľsku, hraničí so Slovenskom a Ukrajinou. Hlavným a najväčším mestom je Rzeszów, ktorý je významným hospodárskym, akademickým a dopravným centrom regiónu. Vojvodstvo sa vyznačuje rozmanitým prírodným prostredím – zahŕňa Karpaty vrátane Bieszczad, rozsiahle lesné oblasti a chránené územia, ako je Bieszczadský národný park.

Podkarpatské vojvodstvo má silné priemyselné zázemie, najmä v oblasti leteckého a strojárskeho priemyslu (tzv. „Dolina lotnicza“), a zároveň je regiónom s bohatým kultúrnym dedičstvom, ovplyvneným poľskou, rusínskou, židovskou a lemkovskou tradíciou.

## Referencie

## Iné projekty
Hokej

**Hokej** je kolektívny šport, v ktorom sa hráči dvoch tímov snažia pomocou hokejky dostať hokejový puk (plochý gumený kotúč) alebo loptičku do súperovej bránky, ktorú chráni brankár.

Najznámejšie formy hokeja sú:
* pozemný hokej – hrá sa na trávnatom ihrisku s loptičkou
* ľadový hokej – hrá sa na ľade s pukom a na korčuliach
* inline hokej – hrá sa s loptičkou alebo špeciálnym pukom a na in-line korčuliach
* bandyhokej – hrá sa na ľade s loptičkou

## Pozri aj
* Hokejbal

## Iné projekty


Kategória:Kolektívne športy
Lennon-McCartney

[thumb|[Paul McCartney a John Lennon v roku 1964]]
Všetky piesne The Beatles napísané Johnom Lennonom a/alebo Paulom McCartneym sú na základe ústnej dohody medzi Lennonom a McCartneym z počiatkov skupiny podpísané ako **Lennon-McCartney**. Následkom tejto dohody sú honoráre z piesní rozdelené na polovicu medzi Lennonových dedičov a dedičov Paula McCartneyho. Do dnešných čias je duo Lennon-McCartney jedným z najznámejších príkladov skladateľského partnerstva.

Na prvom albume The Beatles, *[[Please Please Me]]* je autorská dvojica označená ako „McCartney-Lennon“, na všetkých ďalších albumoch je Lennonovo meno uvedené prvé.

Počas neskoršieho obdobia The Beatles Lennon a McCartney tvorili samostatne, napriek tomu však jeden druhému prispievali nápadmi pri aranžovaní a nahrávaní piesní. „A Day In The Life“ je pravdepodobne najlepším príkladom piesne The Beatles, ktorá obsahuje výrazný príspevok od oboch autorov, pričom v tomto prípade bola nezávislá McCartneyho pieseň použitá ako premostenie Lennonovej kompozície.

Koncom 20. a začiatkom 21. storočia sa McCartney pokúšal zmeniť poradie mien na „Paul McCartney a John Lennon“ v prípade piesní, ktoré napísal, napr. „Yesterday“, no Lennonovi dedičia nesúhlasili. Vo februári 2005 McCartney vyhlásil, že s tým už „nemá problém“.

Lennon-McCartney
Hildesheim

**Hildesheim** je nemecké univerzitné mesto na juhu spolkovej krajiny Dolné Sasko. 

Mesto bolo založené v roku 815 a má katedrálu z 11. storočia, ktorá bola postavená na mieste vojnou zničenej katedrály z 9. storočia. Je aj sídlom biskupa.

V roku 1985 bola katedrála spolu s Kostolom sv. Michala zapísaná na zoznam svetového dedičstva UNESCO.

## Osobnosti mesta
* Bernward z Hildesheimu (okolo 960† 1022), rímsko-katolícky biskup v Hildesheime, zakladateľ umeleckej školy
* Ludolph van Ceulen (1540† 1610), matematik
* Georg Philipp Telemann (1681† 1767), hudobný skladateľ a organista
* Hans Adolf Krebs (1900† 1981), nemecko-britský lekár a biochemik
* Oskar Schindler (1908† 1974), nemecký obchodník, záchranca 1 200 Židov před holocaustom
* Rudolf Schenker (* 1948), gitarista a zakladateľ skupiny Scorpions
## Partnerské mestá
*  Al Minya, Egypt, 1975
*  Angoulême, Francúzsko, 1965
*  Gelendžik, Rusko, 1992
*  Halle, Nemecko, 1990
*  Padang, Indonézia, 1988
*  North Somerset, Spojené kráľovstvo, 1997
*  Pavia, Taliansko, 2000
*  Weston-super-Mare, Spojené kráľovstvo, 1983

## Galéria

Súbor: HildesheimDom.jpg|Katedrála od severu
Súbor: Hildesheim St MIchael von Andreas.jpg|Kostol sv. Michaela
Súbor: Hildesheim St Godehard Fruehling.jpg|Kostol sv. Gotharda
Súbor: St-andreas.jpg|Kostol sv. Ondreja
Súbor: HildesheimWeihnachtsmarkt.jpg|Vianočný trh na námestí


## Iné projekty

## Zdroje


Kategória:Mestá v Dolnom Sasku
Kategória:Hanza
Republika

**Republika** (z latinského *res publica* – „vec verejná“; v prenesenom význame spoločný majetok, obec, štát) je štátne zriadenie, v ktorom sa zvrchovaná moc volí na určité obdobie. 

Existujú dva základné typy republiky:
* parlamentná republika – vláda (exekutíva) sa úplne zodpovedá parlamentu, ktorý má možnosť ju odvolať (napríklad Rakúsko) 
* prezidentská republika – predstaviteľom exekutívy je prezident, ktorý je volený priamo občanmi (napríklad USA)

V súčasnom svete je republika najrozšírenejšou formou vlády; prevažuje v dvoch tretinách všetkých existujúcich štátov.

## Dejiny

Prvé republiky vznikli v antickom Grécku a Ríme. Ich forma bola obmedzená volebným právom, ktoré sa vzťahovalo na šľachtu (aristokratická republika), v niektorých prípadoch bolo volebné právo udeľované všetkým občanom republiky (demokratická republika; medzi občanov sa však rátala len časť slobodných mužov). Antické republiky spolu s demokratickou formou štátneho zriadenia zaznamenali najväčší rozvoj v najvýznamnejších gréckych mestských štátoch (Atény), neskôr v Ríme. Obdobie rímskej republiky bolo de facto ukončené za Gaia Iulia Caesara. 

V stredoveku sa republiky rozvíjali vo veľmi obmedzenej miere v mestských štátoch, najmä v Taliansku (Benátky). Od 19. storočia došlo postupne k vytvoreniu republík vo väčšine štátov v Európe a Amerike.

Kategória:Teória práva
Kategória:Ústavné právo
Kategória:Formy vlády
Kategória:Politika
Universal Mobile Telecommunications System

**Universal Mobile Telecommunications System (UMTS)** je jedna z technológií tretej generácie (3G) mobilných technológií. Používa W-CDMA ako základný štandard, je štandardizovaná podľa 3GPP a je európskou odpoveďou na požiadavky ITU IMT-2000 pre mobilné siete 3G.

UMTS je niekedy označovaná ako 3GSM, čím sa zdôrazňuje kombinácia 3G povahy technológie a GSM štandardu, ktorý má postupne nahradiť.

UMTS znamená, že mobilný telefón podporujúci tento systém umožňuje dvom užívateľom sa aj vidieť (videohovor).

Kategória:Štandardy mobilnej telefónie
Taganrog

**Taganrog** () je mesto a prístav v Rostovskej oblasti v Rusku s populáciou okolo 279 000 obyvateľov (2005). Bol založený Petrom I. Veľkým ako vojenský prístav v roku 1698. V súčasnosti je to významný nákladný prístav.

## Poloha
Mesto leží v oblasti Kubánsko-azovskej nížiny na juhovýchode Miuského polostrova, ktorý zasahuje do Taganrožského zálivu v Azovskom mori. Historická časť mesta leží na myse Taganij Rog (z gr. Τηγανι – panvica).

## Dejiny
Bol založený za vlády Petra I. v roku 1698 na myse Tagan-Rog ako vojenská pevnosť a základňa Azovskej flotily. V roku 1711 musela byť pevnosť zničená v dôsledku záverov Prutského mieru. V roku 1769 oblasť definitívne obsadili ruské vojská, oficiálne bol pričlenený k Rusku v roku 1774. Po založení Sevastopoľa stratil svoj predošlý vojenský význam, nadobudol však význam ako obchodný prístav. Počas Krymskej vojny bol vystavený útokom anglicko-francúzskej flotily. V roku 1869 bolo mesto spojené železničnou traťou s Rostovom nad Donom a Charkovom. V priebehu 19. storočia boli v meste vybudované viaceré priemyselné podniky. Počas občianskej vojny v januári 1918 mesto obsadili vojská Červenej armády už v máji ho však obsadili nemecké jednotky a neskôr bielogvardejci gen. Denikina. V januári 1920 ho obsadili sovietske sily 1. jazdeckej armády. V roku 1934 začala v meste pracovať letecká konštrukčná kancelária Beriev, ktorá sa zaoberala stavbou hydroplánov a lietajúcich člnov. Do roku 1937 bol Taganrog pričlenený k Rostovskej oblasti.

Počas druhej svetovej vojny ho vyše dva roky okupovali nemecké vojská po tom čo ho 22. októbra 1941 opustili sovietske jednotky. 29. októbra 1941 jednotky nemeckej Einsatzgruppe D povraždili v areáli leteckých závodov všetkých asi 2500 židovských obyvateľov mesta. Zachránil sa zrejme iba 14 ročný chlapec Vladimir Kobrin. Ďalších asi 7000 taganrogčanov, medzi nimi asi 1500 detí boli zavraždení okupačnými jednotkami v rokline Petrušino. V priebehu okupácie bolo 15000 obyvateľov mesta odvlečených na nútené práce do Nemecka.

V júni 1943 boli z miestneho detského domova nacistami evakuované deti do obce Verchňaja Lepeticha, v Chersonskej oblasti, kde ich prinútili darovať krv pre nemeckých vojakov. Krv im bola odoberaná v lodnej nemocnici na Dnepri a ich mŕtve telá hodené do rieky. Vo februári 1944 bolo preživších 22 detí náhodne vypátraných a oslobodených jednotkami 301. streleckej divízie. 

Posledné masové popravy v meste uskutočnili nacistickí okupanti 21. augusta 1943, keď povraždili 80 obyvateľov mesta pri pobreží Taganrožského zálivu. Mesto bolo oslobodené jednotkami 130. streleckej divízie 30. augusta 1943.

Po vojne bolo mesto zrekonštruované. Nastal významný rozvoj strojárenského priemyslu. V meste sa vyrábajú automobily a lietadlá (letecká konštrukčná kancelária Beriev - Taganrogský letecký vedecko-technický komplex G. M. Berieva).

## Rodáci
* Anton Pavlovič Čechov (1860–1904) – ruský spisovateľ
* Alexandre Koyré (1892–1964) – francúzsky historik

## Referencie

## Iné projekty

## Externé odkazy
* Oficiálna stránka  


Kategória:Mestá v Rusku
Kategória:Prístavné mestá v Rusku
Kategória:Rostovská oblasť
Kategória:Prístavné mestá Azovského mora
Mayovia

::*Mayovia v užšom zmysle (synonymá: vlastní Mayovia, yucatécki Mayovia, Yucatekovia) sú Indiáni hovoriaci podskupinou mayských jazykov nazývanou yucatécke jazyky, pozri [[Mayovia (yucatécke jazyky)]]*
thumb|Príslušníci kmeňa Mayov
**Mayovia** je súhrnné označenie mezoamerických Indiánov hovoriacich mayskými jazykmi. V minulosti obývali územie na celom polostrove Yucatán a protiľahlom území až po Tichý oceán, teda presnejšie v celej dnešnej Guatemale, celom dnešnom Belize, severozápadnom Hondurase, v mexických štátoch Yucatán, Quintana Reo, Campeche, Chiapas a na východe mexického štátu Tabasco. Dnes ešte obývajú veľkú časť tohto územia.

## Dejiny

thumb|Rozloha Mayskej ríše
Mayovia boli nositeľmi vyspelej mayskej civilizácie. O prvých Mayoch môžeme podľa posledného stavu výskumu hovoriť už asi od roku 2500 pred Kr., čiže približne súčasne s výskytom prvých poľnohospodárov. Väčšina nálezov ale pochádza až z obdobia po roku 1500 pred Kr. Niektoré pramene nazývajú (bez dôkazov) už pobrežných rybárov z mayskej oblasti z obdobia okolo 5000 pred Kr. ako „Mayov“.
Pojem Mayovia (podľa mesta Mayapán) sa pôvodne zrejme vzťahoval asi po roku 1263 len na „kmeň“ Itzov (Itzá). 

Pôvod Mayov je sporný. Niektorí výskumníci tvrdia, že sú potomkami Olmékov, ktorí po zániku San Lorenza (900 pred Kr.) utiekli na východ. Problém je však v tom, že okrem písma a možno kalendára, Mayovia s Olmékmi nemajú veľa spoločného, ako aj v tom, že ako vieme (nejakí) ľudia žili na mayskom území už pred rokom 900 pred Kr. Podľa iných názorov Mayovia pochádzajú z vysočín (pri tichomorskom pobreží), odkiaľ sa rozšírili aj do nížin. 

Obraz Mayov a ich dejín sa v posledných rokoch značne zmenil, čo v neposlednom rade súvisí so skutočnosťou, že ich komplikované písmo sa postupne darí rozlúštiť až od posledných desaťročí 20. storočia, čiže až v posledných rokoch sme schopní rozumieť ich textom. Na prelome tisícročí bolo rozlúštených asi 85 % mayských hieroglyfov (presnejšie: z celkovo 800 znakov bolo rozlúštených asi 300, a asi pri 380 znakoch je ich význam viac-menej istý).

Laserové mapovanie v džungli severnej Guatemaly odhalilo na ploche  veľké množstvo objektov. Podľa tohto vedci odhadujú, že na konci klasického obdobia tu žilo 7 až 11 miliónov obyvateľov.

## Kmene a jazyk
[thumb|Územia, na ktorých sa hovorí [Mayské jazyky|Mayskými jazykmi]]
Jednotlivé mayské „kmene“ sú definované svojim jazykom – pozri Mayské jazyky.

## Referencie

## Pozri aj
* Mayské jazyky
* Mayská civilizácia
* Dejiny Mayov

## Iné projekty
John Boyd Dunlop

**John Boyd Dunlop** (* 5. február 1840, Dreghorn, Spojené kráľovstvo – † 23. október 1921, Balls Bridge, Írsko) bol škótsky zverolekár a vynálezca pneumatiky plnenej vzduchom.

## Referencie


## Iné projekty
 

Kategória:Škótski vynálezcovia
Kolín

**Kolín** je mesto v Česku na rieke Labe. Má viac ako 30 000 obyvateľov a je dôležitou železničnou križovatkou.

## Osobnosti
* Petr Parléř (1332/1333 – 1399), architekt a staviteľ
* Ambrož z Hradce († 1439), kňaz, jedna z najvýznamnejších osobností husitstva
* Jakub Krčín z Jelčan a Sedlčan z Jelčan (1535 – 1604), rybnikár
* Jean Gaspard Deburau (1796 – 1846), mím
* František Kmoch (1848 – 1912), skladateľ a kapelník
* Ignaz Petschek (1857 – 1934), obchodník, priemyselník, uhlobarón a mecenáš 
* Josef Svatopluk Machar (1864 – 1942), spisovateľ
* Bedřich Hrozný (1879 – 1952), jazykovedec, orientalista, ktorý rozlúštil chetitský jazyk a položil základy samostatného oboru chetitológie
* Rudolf Kremlička (1886 – 1932), maliar
* Jaromír Funke (1896 - 1945), fotograf
* Josef Sudek (1896 – 1976), fotograf
* Václav Morávek (1904 – 1942), vojak a hrdina protinacistického odboja
* Eva Randová (* 1936), operná speváčka
* Miloš Zeman (* 1944), bývalý predseda českej vlády, prezident Českej republiky
* Bohdan Ulihrach (* 1975), tenista

## Partnerské mestá
*  De Ronde Venen, Holandsko
*  Dietikon, Švajčiarsko
*  Gransee, Nemecko
*  Kamenz, Nemecko
*  Lubań, Poľsko
*  Rimavská Sobota, Slovensko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* 


Kategória:Mestá v Česku
Kategória:Okresné mestá v Česku
Kategória:Mestské pamiatkové rezervácie v Česku
Ján Pásztor

**Ján Pásztor** (* 27. január 1912, Prievidza† 8. november 1988, Nitra) bol diecézny biskup Nitrianskej rímskokatolíckej diecézy.

## Životopis
Základnú a strednú školu, ktorú zavŕšil maturitou v roku 1930, absolvoval v rodnej Prievidzi. Štúdium teológie začal v nitrianskom seminári. Počas štúdia ho biskup Karol Kmeťko vyslal na štúdium do Prahy na Karlovu univerzitu. Kňazskú vysviacku prijal 30. septembra 1934 v Nitre. Počas kaplánskej služby v Močenku (19341936) a v Bytči (1937) pokračoval v štúdiách a v roku 1937 získal doktorát teológie na Karlovej univerzite. V roku 1937 bol kaplánom v Trenčíne, a od roku 1938 profesorom na gymnáziu v Žiline. Súčasne študoval na bratislavskej univerzite, kde v roku 1942 získal titul doktora práv. Stal sa farárom v Dubnici nad Váhom a od roku 1947 bol dekanom ilavského dekanátu.

V roku 1950 bol internovaný v kňazskom sústreďovacom tábore v Močenku a v roku 1953 bol väznený. Po prepustení pracoval ako správca farnosti v Jasenici (1953) a v Nitre-Dolnom meste (19541961), ako riaditeľ Biskupského úradu v Nitre (19551961). V rokoch 19611965 účinkoval ako farár a okresný dekan v Púchove, potom zastával funkciu generálneho vikára biskupa E. Nécseya, zároveň ho vymenovali za sídelného kanonika. V roku 1967 ho pápež Pavol VI. vymenoval za konzultora rímskej komisie pre revíziu cirkevného zákonníka, čím sa stal spolutvorcom nového Kódexu kánonického práva (CIC), ktorý vstúpil do platnosti v roku 1983. Po smrti arcibiskupa E. Nécseya (1968) sa stal kapitulným vikárom.

Začiatkom šesťdesiatych rokov sa obnovili rozhovory medzi česko-slovenskou vládou a Vatikánom o vzájomných vzťahoch, ktoré sa v päťdesiatych rokoch celkom zmrazili. Jednou z najpodstatnejších častí rokovaní bola otázka obsadenia biskupských stolcov. Na Slovensku sa posledné oficiálne vymenovanie a vysvätenie biskupov uskutočnilo ešte v lete 1949, krátko pred prijatím tzv. cirkevných zákonov. Tie vyžadovali predbežný štátny súhlas na vymenovanie do akejkoľvek duchovnej funkcie, čiže aj biskupa. Ďalšie vysvätenia biskupov sa preto robili už tajne a títo biskupi väčšinou skončili vo väzení alebo v emigrácii. Keď v júni 1972 zomrel rožňavský administrátor Róbert Pobožný, zostalo Slovensko bez jediného oficiálne pôsobiaceho rímskokatolického biskupa.

Česko-slovensko-vatikánske rokovania o menovaní biskupov dlho neprinášali konkrétne výsledky. Kompromisná dohoda sa dosiahla až v roku 1973. Vatikán navrhol Jána Pásztora a Júliusa Gábriša a štát Jozefa Feranca a Josefa Vranu pre Olomouc. Vo februári 1973 pápež Pavol VI. vymenoval a začiatkom marca 1973 Agostino kardinál Casaroli vysvätil v Nitre troch nových slovenských biskupov. Ján Pásztor sa stal biskupom v Nitre. Za svoje biskupské heslo si zvolil *Deo et proximo* (Bohu a blížnemu). Július Gábriš sa stal apoštolským administrátorom  v Trnave a Jozef Feranec sídelným biskupom v Banskej Bystrici.

## Referencie

## Zdroj
*

Kategória:Osobnosti z Prievidze
Kategória:Biskupi Nitrianskej diecézy
Kategória:Slovenskí rímskokatolícki kňazi
Kategória:Absolventi Karlovej univerzity
Kategória:Absolventi Právnickej fakulty Univerzity Komenského v Bratislave
Kód (informatika)

V komunikácii je **kód** pravidlo pre prevod informácie (napríklad listu, slova alebo frázy) na inú formu alebo reprezentáciu, nie nevyhnutne rovnakého typu.

Vo všeobecnosti je kód zobrazenie, ktoré každému znaku alebo postupnosti znakov daného súboru znakov (vzorov) jednoznačne priradí znak alebo postupnosť znakov (obrazov) z iného súboru znakov. Väčšina kódov je jednoznačná, to znamená, že dvom rôznym postupnostiam z množiny vzorov sa vždy priradia dve rôzne postupnosti znakov z množiny obrazov. Postup, pomocou ktorého sa preloží znak alebo postupnosť znakov z množiny vzorov do množiny obrazov, sa volá kódovanie (); opačnému postupu hovoríme dekódovanie ().

Kód sa využíva na reprezentáciu správ nesúcich údaje, z ktorých môžeme získať informácie. Typickým príkladom kódu je morseova abeceda. Kód sa však používa i v systémoch, ktoré nie sú schopné uchovať či spracovať množinu vzorov v pôvodnej podobe. Typickým príkladom takýchto systémov sú digitálne počítače, ktoré sú schopné uchovávať a spracovávať iba čísla v dvojkovej sústave. Preto na uchovanie všetkých vstupných vzorov je potrebné tieto zakódovať do obrazov, ktoré sú číslami dvojkovej sústavy. Tento spôsob kódovania sa nazýva digitalizácia. Všetky údaje (textové, zvukové aj obrazové) v počítači sú reprezentované pomocou kódov. 

Príklady: na kódovanie textových údajov sa používajú kódy ASCII, UNICODE, UTF-8 a iné. Na kódovanie farebných bodov obrazu sa používa bitová mapa a na kódovanie zvuku sa používa kód PCM.

## Referencie
* 

Kategória:Kódovanie
Veľké čísla

**Veľké čísla** v slovenčine sú postavené na Pelletierovom systéme, ktorý sa používa vo veľkej časti Európy, nie však v USA a iných anglicky hovoriacich krajinách.

Kategória:Čísla
0G

**0G** je skratka pre nultú generáciu mobilnej telefónie, čím sa rozumie štádium pred mobilným telefónom, ako rádiové telefóny v niektorých autách pred nástupom mobilných telefónov.

Jednou z takýchto technológií je Autoradiopuhelin (ARP) spustený v roku 1971 vo Fínsku ako prvá komerčne dostupná mobilná sieť v krajine.

V Česko-Slovensku bol od roku 1987 oficiálne spustený systém AMR alebo **A**utomatizovaný **m**estský **r**ádiotelefón TESLA.

Kategória:Telekomunikácie
Frankfurt

**Frankfurt** môže byť:

* mesto v Hesensku, pozri Frankfurt nad Mohanom
* mesto v Brandenbursku, pozri Frankfurt nad Odrou
Alexandr Alexandrovič Andronov

**Alexandr Alexandrovič Andronov** (rus. Алекса́ндр Алекса́ндрович Андро́нов; * 11. apríl 1901, Moskva – † 31. október 1952) bol sovietsky fyzik, ktorý sa zaoberal teóriou nelineárnych kmitov.

Kategória:Sovietski fyzici
Kategória:Narodenia v 1901
Kategória:Úmrtia v 1952
Mayské jazyky

thumb|Územia, na ktorých sa hovorí Mayskými jazykmi
**Mayské jazyky** sú rodina mezoamerických jazykov. Je to rodina najrôznorodejšia a s najväčším počtom hovoriacich. Hovoria nimi Mayovia (historickí aj dnešní) v Mexiku, Guatemale, Belize a Hondurase.

Podľa niektorých názorov je mayská rodina príbuzná a rodinami mixe-zoque a totonackou a všetky spolu tvoria 
tzv. makromayskú superfylu.

## Súčasnosť
Dnes existuje 29-31 mayských jazykov. Klasifikácia mayských jazykov ešte nie je ustálená, spravidla sa rozlišuje 6-10 skupín/vetiev (konkrétne jazyky uvádzame v modernom mayskom prepise z roku 1989):
* yucatécka (950 000 hovoriacich, severný polostrov Yucatán): yukatek (yucatéčtina), itzaj (itzčtina), mopan
* lacandónska (veľmi málo hovoriacich, medzi riekami Usumacinta a hranicou Guatemaly, často považovaná za časť yucatéckej vetvy): lakandon
* (širšia) quichéska (980 000, východné a stredné vysočiny Guatemaly): q'eqchi' (kekchíčtina), uspantek, poqomchi', poqoman (pokomančina), k'iche' (quichéčtina), sikapense, sakapultek, kaqchikel (cakchiquelčina), tz'utujil (zutuhilčina)
* (širšia) kanjobalská (západné vysočiny Guatemaly a priľahlé Mexiko): motozintlek, popti', akatek, q'anjob'al (kanjobalčina), tojolab'al, chuj
* mamská (270 000, západné vysočiny Guatemaly): mam (mamčina), teko, awakatek, ixil
* (užšia) cholská (severný Chiapas, Tabasco): ch'ol (cholčina), chontal, ch'orti, cholti
* tzotzilsko-tzeltalská (= tzeltalská) (Chiapas): tzotzil, tzeltal
* huactécka (severný Veracruz a priľahlé San Luís Potosí): waxtek (huactéčtina), chikohuseltek 
 
Huatécka vetva je veľmi zaujímavá skupina, pretože jej hovoriaci z neznámych príčin už 3500 rokov žijú ďaleko od vlastného mayského územia – na západe pri Mexickom zálive.

Z historického hľadiska existovala už okolo roku 2200 pred Kr. v guatemalských vysočinách pramayčina, ktorá najneskôr v strednom predklasickom období (900 – 300 pred Kr.) bola rozdelená na 4-5 jazykových skupín, ktorými sa už hovorilo na tradičnom mayskom území (+ na území Huatékov), boli to:
* huactéčtina
* yucatéčtina
* západná (najširšia) cholčina
* východná (najširšia) cholčina
Zo západnej cholčiny sa neskôr vyvinula širšia cholčina (= užšia cholská + tzotzilsko-tzeltalská vetva) a širšia kanjobalská vetva. Z východnej cholčiny sa vyvinula mamská a širšia quichéska vetva. Medzi jazyky, ktoré sa osamostanili medzi poslednými (v poklasickom období), patria jazyky z vetvy yucatéckej, mamskej a niektoré zo širšej quichéskej vetvy.

Mayské klasické nápisy sú všetky písané v užšej cholčine, poklasické nápisy aj v yucatéčtine.

Kategória:Mayovia
Tikal (mesto)

[náhľad|Ruiny v [Národný park Tikal|Národnom parku Tikal ]]
**Tikal** (súdobý názov znel **Mutul**) bolo - popri Dzibilchaltúne – najväčším mayským mestom v klasickom období (pozri Dejiny Mayov). Nachádza sa v guatemalskom departmente Petén pri prameňoch rieky Holmul.

## Charakteristika
Pozostáva z 9 oddelených skupín námestí a dvorov (akýchsi mestských buniek), často spojených vyvýšenými cestami. Celková plocha: 64 km², z toho jadro osídlenia 16 km², úplné jadro 2,5 km². V klasickom období tu žilo asi 50 000 ľudí, v úplnom jadre 10 000.

Hlavné štruktúry sú:
* 5 pyramídových chrámov (Pyramída I – V) 
* 3 komplexy chrámov a palácov pre vrchnú vrstvu, nazývaných akropoly (severná, stredná a južná):
* loptové ihrisko
* 10 veľkých umelých a poloumelých nádrží na pitnú vodu
* Chrám nápisov (Tikal) (juhovýchodná časť)

Pod strednou akropolou sa našli zvyšky starých chrámov, stavieb a bohatých hrobiek. Na pyramíde I (45 m výška) stojí Chrám jaguára, na pyramíde II (42 m) Chrám masiek. Pyramída I a II spolu so severnou a strednou akropolou vytýčujú tzv. Veľké námestie/nádvorie (Great Plaza). Toto námestie sa stavalo 1000 rokov a potom sa ho ostatné „mestské bunky“ Tikalu snažili v miniaturizovanej podobe napodobniť (tzv. dvojpyramídy) – každých dvadsať rokov medzi rokmi 692 a 790 vzniklo nové nádvorie so stélami. Pyramída V spolu s južnou akropolou stoja trocha južnejšie od Veľkého námestia.

Najvyššia v Tikale aj v celých dejinách Mezoameriky je Pyramída IV vysoká 79 m (alebo 65 m), na ktorej stojí Chrám dvojhlavého hada.

## Dejiny
Miesto bolo osídlené asi od roku 800 pred Kr., prvá architektúra pochádza zo 4. stor. pred Kr. V neskorom predklasickom období (300 pred Kr. – 250 po Kr.) boli postavené hlavné pyramídy a chrámy. V roku 219
založil Yax Moch Xok tikalskú dynastiu. Do vyľudnenia mesta vládlo v meste celkovo 39 vládcov. Vo včasnom klasickom období bol Tikal dôležitým mestom v obchodnej sieti Teotihuacánu. Teotihuacán tu dokonca dosadil novú dynastiu. 

Vrcholom lokality bola neskorá klasika, kedy Tikal ovládal veľkú časť južných nížin (tzv. Tikalské kráľovstvo). O vládu v Peténe bojoval s mestami ako Uaxactún, Naranjo, Caracol a Calakmul. V tomto období sa stavali veľké námestia, pyramídy, paláce a objavili sa mayské hieroglyfické a kalendárne nápisy, monumentálne sochy a podobne. Stély s dátumami sa stavali od roku 3. storočia (prvá známa 292) až do 9. storočia (869 posledný dátum z Tikalu). Stéla s vročením 292 sa považuje za najstaršiu datovanú mayskú pamiatku.

Umelecko-architektonický vrchol mesto dosiahlo medzi rokmi 600 a 800, potom prišiel úpadok – vyľudnenie a umelecká degenerácie. Tikal bol opustený v roku 899 (spolu s ostatnými mestami južných nížin).

Ako prvý európsky návštevník Tikal videl roku 1695 Avendaňo. Výskumy tu robila Pensylvánska univerzita v rokoch 1956 – 1971 pod vedením J. Dimicka a E. Schooka.

## Iné projekty

Kategória:Archeologické lokality v Guatemale
Kategória:Zaniknuté mestá v Guatemale
Kategória:Mayovia
Stéla

[thumb|Egypstská stéla (múzeum [Louvre)]]
[thumb|Stéla s reliéfom [gladiátora a s doplňujúcim textom o jeho živote.]]
**Stéla** v archeológii označuje viacero druhov podobných kamenných útvarov: 

Pôvodne je to pamätník vo forme plochého kamenného bloku.

V starovekom Grécku je to náhrobný kameň tvaru stĺpika (štvrohranného alebo plochého) alebo dosky. Väčšinou stál v podstavci alebo bol osadený do zeme. Bol na ňom nápis alebo reliéf (spravidla s architektonicky ukončeným štítom), ktorý zobrazoval postavu nebohého v určitom životnom úkone. Stély sa používali od mykénskej doby (16. stor. pred Kr.) až do obdobia rímskeho cisárstva.

V mayskej civilizácii je to kamenný stĺp alebo stojaca kamenná doska osadená do zeme. Mayovia stélu nazývali *lakam tuun* (veľký kameň) a stavala sa väčšinou pri príležitosti nejakého výročia. Stély sú spravidla pomaľované a obtesané na všetkých stranách a obsahujú najmä nápisy a obrazy informujúce o činoch a životných údajoch vládcov.

V starovekom Egypte je stéla architektonický prvok v tvare nepravých dverí na východnej stene monumentálneho náhrobku.

## Významné stély
* Chammu-rabiho zákonník
* Rosettská doska
* Novilarska stéla

## Iné projekty

## Zdroj
* stéla. In: 

Kategória:Archeologické nálezy
Kategória:Pamätníky
NMEA 0183

**NMEA 0183** (alebo v skratke **NMEA**) je kombinovaná elektrická a dátová smernica pre komunikáciu medzi námornou elektronikou a taktiež, všeobecnejšie, medzi GPS prijímačmi.

NMEA 0183 protokol je spôsob, ktorým námorná elektronika a hlavne GPS prijímače navzájom komunikujú. Bol zadefinovaný a je regulovaný National Marine Electronics Association.

0183 štandard používa jednoduchý seriový protokol a vysiela „správu“ z jedného vysielača ku viacerým prijímačom.

 

Kategória:Štandardy
Kategória:Zbernice
Kyslíkatý derivát

**Kyslíkaté deriváty** sú deriváty uhľovodíkov, ktoré obsahujú vo svojej molekule kyslík viazaný dvomi jednoduchými kovalentnými väzbami alebo jednou dvojitou (-O- alebo =O). Všeobecné vzorce sú potom ***R<sub>1</sub>-O-R<sub>2</sub>*** alebo ***R=O***.

Naviazaný reťazec (R) môže byť vodík, samostatný uhlík (C), alifatický (acyklický) alebo aromatický (cyklický) uhľovodíkový reťazec.

## Delenie
*hydroxyderiváty (alkoholy a fenoly), R-OH
*étery, R1-O-R2
*aldehydy, R1-COH
*ketóny, R1-CO-R2
*karboxylové kyseliny, R-COOH
*peroxokyseliny, R-COOOH
Alkohol (hydroxyderivát)

**Alkoholy** sú hydroxyderiváty, v ktorých je hydroxylová skupina -OH naviazaná na uhlík.

## Štruktúra
Podľa toho, na aký atóm uhlíka je naviazaná hydroxylová skupina, sa alkoholy delia na:

* **primárne alkoholy**, ak je hydroxylová skupina naviazaná na primárny uhlík (uhlík s dvomi atómami vodíka)
* **sekundárne alkoholy**, ak je hydroxylová skupina naviazaná na sekundárny uhlík (uhlík s jedným atómom vodíka)
* **terciárne alkoholy**, ak je hydroxylová skupina naviazaná na terciárny uhlík (na uhlík nie je naviazaný žiadny atóm vodíka)

stred|náhľad|400x400bod|Primárny, sekundárny a terciárny alkohol

Alkoholy môžu obsahovať jednu alebo viac hydroxylových skupín, no dve alebo viac skupín sa na jednom uhlíkovom atóme môžu nachádzať len výnimočne. Ak sú na jeden atóm uhlíka naviazané dve hydroxylové skupiny, označujú sa tieto alkoholy ako geminálny dioly. 

## Názvoslovie
Názvy alkoholov sa tvoria od názvu uhlovodíkového reťazca
* alkánu s príponou *-ol*,
* alkánu predponou *hydroxy-*
* alkylu príponou *-alkohol*,

Pri vyšších alkoholoch alebo viacsýtnych alkoholoch sa v názve uvádza číslo uhlíka alebo uhlíkov, na ktorom sú tieto skupiny naviazané, ako aj počet -OH skupín (*di-*, *tri-*, *tetra-*, *penta-*):

   H H H                   H  H  H
   | | |                   |  |  |
 H-C-C-C-H        →     H-*3*C-*2*C-***1***C**-O-H**
   | | |                   |  |  |
   H H H                   H  H  H
   propán         →      propán-1-**ol**

   H H H                   H  **OH** **OH**
   | | |                   |  |  |
 H-C-C-C-H        →     H-*3*C-***2***C-***1***C-H
   | | |                   |  |  |
   H H H                   H  H  H
   propán         →      propán-1,2-**diol**

   H H H                   **OH** **OH** **OH**
   | | |                   |  |  |
 H-C-C-C-H        →     H-***3***C-***2***C-***1***C-H
   | | |                   |  |  |
   H H H                   H  H  H
   propán         →      propán-1,2,3-**triol** (glycerol)

## Acidobázické vlastnosti
Alkoholy sú amfotérne látky, čo znamená, že sa správajú aj ako kyseliny, aj ako zásady v závislosti od prostredia.

### Kyslé reakcie
Účinkom alkalických kovov tvoria alkoholy soli nazývané alkoholáty alebo alkoxidy. Obsahujú skupinu R-O−

2 R-OH + 2 Na → 2 R-O−Na+ + H2

2 R-OH + 2 NaOH → 2 R-O−Na+ + H2O ; táto reakcia však neprebieha, pretože alkoholátový anión je oveľa silnejšia zásada ako voda a keďže vo vode nemôže byť silnejšia zásada ako je OH-, naša reakcia bude prebiehať opačným smerom, čiže prebieha hydrolýza alkoholátu

napr.:
2 CH3CH2OH + 2 Na → 2 CH3CH2O−Na+ + H2

CH3ONa + CH3I → CH3OCH3 + NaI

**Názvoslovie alkoholátov**:

CH3ONa
- systémové názvy **nátrium-metanolát**, *metoxid sodný* (menej správny)
- nesprávne je použiť názov typu "metanolát sodný"

### Zásadité reakcie
Zásadité vlastnosti alkoholov vyplývajú z voľných elektrónových párov, ktoré sa nachádzajú na kyslíku. Kyslík je teda schopný viazať H+, čím sa vytvorí alkyloxóniový katión, z ktorého sa odštepuje H2O.
Takto ale nereagujú primárne alkoholy. Sekundárne reagujú po zahriatí, terciárne už pri izbovej teplote.
R-OH + HCl → R-Cl + H2O
Aldehyd

thumb|Všeobecný štruktúrny vzorec aldehydov
**Aldehyd** je organická zlúčenina, chemicky kyslíkatý derivát uhľovodíkov s aldehydickou funkčnou skupinou R–CH=O. Sú vonnou súčasťou rastlinných silíc a taktiež intermediáty biochemických reakcií. Využívajú sa v priemyslovom rozsahu pre organické syntézy uhlíkatých skeletov. Aldehydy sú príbuzné ketónom a spolu sa označujú ako karbonylové zlúčeniny. 

## Názvoslovie
V názvosloví sa prítomnosť aldehydickej funkčnej skupiny vyjadruje:
* predponou ***oxo-*** alebo prípona ***-ál''','' ak je uhlík aldehydovej skupiny súčasťou hlavného reťazca, alebo
* predpona ***formyl-*** alebo prípona ***-karbaldehyd*',* ak *nie je* uhlík aldehydovej skupiny súčasťou hlavného reťazca.

V mnohých prípadoch sa používajú aj triviálne názvy typu formaldehyd (metanál) alebo benzaldehyd (benzénkarbaldehyd).

## Príprava
Najčastejšie oxidáciou primárnych alkoholov, napríklad:

:CH3CH2CH2OH → CH3CH2CHO 

Vzniknutý aldehyd je z reakčnej zmesi ťažko izolovateľný, pretože sa ihneď oxiduje na príslušnú karboxylovú kyselinu. 

## Najznámejšie aldehydy
* Acetaldehyd (etanál)
* Benzénkarbaldehyd (benzaldehyd)
* Formaldehyd (metanál)

Aldehyd
Kategória:Emisie dopravných prostriedkov
Hydroxyderivát

**Hydroxyderiváty** sú  kyslíkaté deriváty uhľovodíkov, ktoré obsahujú hydroxylovú funkčnú skupinu (-OH). Ich všeobecný vzorec je ROH. Naviazaný uhľovodíkový reťazec (R) môže byť alifatický (acyklický) alebo aromatický, podľa čoho hydroxyderiváty rozdeľujeme na alifatické alkoholy a aromatické fenoly.
Hydroxyderivát
Ketón

**Ketóny** sú organické zlúčeniny, chemicky deriváty uhľovodíkov s funkčnou skupinou R1-(C=O)-R2, kde R1 a R2 predstavujú alkylové zvyšky. Spolu s aldehydmi tvoria tzv. karbonylové zlúčeniny – kyslíkaté deriváty. V predpísanom názvosloví podľa IUPAC sa názov ketónov tvorí pomocou prípony *-ón*, v staršom názvosloví sa môžeme stretnúť aj s príponou *-ketón*.

náhľad|Ketón
náhľad|Štruktúrny vzorec acetónu
Najjednoduchším ketónom je acetón (dimetylketón) **CH<sub>3</sub>–(C=O)–CH<sub>3</sub>**

## Iné projekty

Ketón
Emanuel Rádl

**Emanuel Rádl** (* 21. december 1873, Pyšely – † 12. máj 1942, Praha) bol český filozof a biológ; vývoj teórie v biológii; filozofiu podriaďuje teológii, viera v mravnú zodpovednosť človeka.

Podľa Rádla „zjevy tohto světa, vzaté každý sám pro sebe, nejsou posledním pŕedmětem poznání; dějství světová ... jsou jen svého druhu slova smyslu neznámého, ale tu a tam poznatelného.“ Zastával aktivistický názor na filozofiu: "Čím větší filosofie, tím víc vyniká její základní účel: být programem pro reformu světa."

O reformácii povedal: Reformácia je nikdy nekončiaci boj za pravdu proti falošnej autorite, zápas za život v poznanej pravde a za demokraciu. Vďaka reformácii a z nej odvodenej demokracii Západ prekonáva ustrnuté formu kultúry, čo sa Východu nedarí.

## Dielo
* *Dějiny vývojových teorií v biologii 19. století*, 1905-1909
* *Romantická věda*, 1918
* *Západ a Východ*, 1925
* *Moderní věda. Její podstata, metody, výsledky*, 1926
* *Válka Čechů s Němci*, 1928
* *Dějiny filosofie 1-2*, 1932-1933
* *Útěcha z filosofie*, 1946

## Externé odkazy
* 

Kategória:Českí filozofi
Baška (okres Košice-okolie)

**Baška** () je obec v okrese Košice-okolie.

## Polohopis
Obec sa nachádza na južnom okraji Volovských vrchov, len asi  od západného okraja Košíc. Na južnom okraji obce pramení Baštiansky potok.

## Dejiny
Najstaršia zachovalá písomná zmienka o osade „Bosk“ pochádza z roku 1247. V roku 1322 bola vo vlastníctve zemanov Dominika a Jána, v prvej tretine 15. storočia už patrila Frankovi zo Šemše, no už v roku 1447 prešla do majetku Košíc. Onedlho patrila do drevársko-banského podnikateľského zázemia Košíc. V roku 1559 obec obývalo 16 rodín, v roku 1828 mala 27 domov a 198 obyvateľov. Aj keď v obci žili aj nemeckí prisťahovalci, v 18. storočí sa tu hovorilo po slovensky. V 19. storočí postihol obec veľký požiar, ktorý zničil takmer všetky domy. 

Jednotriedna škola bola otvorená v roku 1905, fungovala až do 80. rokov, kedy bola zatvorená. Dnes v rekonštruovanej budove sídli obecný úrad. Učitelia organizovali kultúrny život a viedli ochotnícke divadlo, zachovali sa napr. tradície svadobných obradov.. Po vzniku 1. ČSR bolo hlavým živobytím obyvateľov poľnohospodárstvo a práca v lese. Počas 2. svetovej vojny bola súčasťou Maďarska. Po vojne bola obec elektrifikovaná, bol zavedený obecný rozhlas a založené roľnícke družstvo, v 90. rokoch pribudol dom smútku, ihrisko a rozvod plynu, začala sa výstavba kanalizácie a vodovodu. V súčasnosti pracuje väčšina obyvateľov v Košiciach. 

## Kultúra a zaujímavosti
### Pamiatky
* Rímskokatolícky kostol sv. Štefana Uhorského, jednoloďová neskorobaroková stavba s polkruhovo ukončeným presbytériom a vežou tvoriacou súčasť jej hmoty z roku 1811. Upravovaný bol po požiari v roku 1894. Interiér je zaklenutý pruskou klenbou, svätyňa konchou. Nástenné maľby pochádzajú od V. Smolku z roku 1928. Zariadenie kostola pochádza z obdobia jeho prestavby v roku 1894. Jediným starším prvkom je voľný barokový obraz Nanebovzatie Panny Márie v rokokovom ráme z polovice 18. storočia. Fasády kostola sú členené lizénami. Polkruhovo ukončené okná majú šambrány s klenákmi. Veža je ukončená ihlancovou helmicou. 

## Referencie

## Iné projekty

## Externé odkazy
* 

## Zdroj
* Oficiálna stránka obce


Kategória:Obce okresu Košice-okolie
Baška

**Baška** môže byť:

* obec v Chorvátsku na ostrove Krk, pozri Baška (Chorvátsko)
* obec na Slovensku v okrese Košice-okolie, pozri Baška (okres Košice-okolie)
* obec v Česku v okrese Frýdek-Místek, pozri Baška (okres Frýdek-Místek)
* vodná nádrž pri tejto obci, pozri Baška (vodná nádrž)
* domácky tvar mena:
** Barbora, pozri Barbora (prvé meno)
** Barbara, pozri Barbara (prvé meno)
* priezvisko, pozri Baška (priezvisko), napr.:
** Jaroslav Baška (* 1975), slovenský politik (SMER), bývalý minister obrany

## Pozri aj
* Baška Voda – obec na Makarskej riviére
* Stara Baška – osada na ostrove Krk, časť obce Punat
* Baša
* Baško
* Baska
* Beško
Fleetwood Mac

**Fleetwood Mac** je britsko-americká bluesrocková skupina založená v roku 1967, ktorá prešla viacerými personálnymi zmenami, ale aj etapami v dosiahnutých úspechov. Jediným stálym členom skupiny je v súčasnosti bubeník ktorého meno sa nachádza aj v názve kapely: Mick Fleetwood.

Dve najúspešnejšie etapy skupiny Fleetwood Mac boli: koncom 60. rokov počas boomu britského blues, kedy skupinu viedol gitarista Peter Green a v rokoch 1975-1987, kedy bola táto skupina viacej popovo orientovaná. V tomto období boli členmi zoskupenia Christine McVie, Lindsey Buckingham a Stevie Nicks. 

Fleetwood Mac s predajom viac ako 100&nbsp;miliónov nahrávok patrí medzi najpredávanejších hudobných umelcov sveta. 

Ich album *[[Rumours]]* z roku 1977 je jedným zo svetovo komerčne najúspešnejších. V americkom rebríčku *[[Billboard 200]]*, sa udržal na prvej priečke 31&nbsp;týždňov, podľa časopisu *[[Rolling Stone]]* je na 25.&nbsp;mieste zoznamu 500 najlepších albumov všetkých čias. Je v prvej desiatke najpredávanejších albumov - na celom svete sa z neho predalo viac ako 40&nbsp;miliónov nosičov.

V roku 1998 bola skupina Fleetwood Mac uvedená do *[[Rock and Roll Hall of Fame|Rokenrolovej siene slávy]].*

## Členovia skupiny
### Prvá zostava
* Peter Green - spev, gitara 
* Jeremy Spencer - spev, gitara 
* Bob Brunning - basová gitara 
* Mick Fleetwood - bicie 

### Súčasní členovia
* Stevie Nicks - spev 
* Lindsey Buckingham - gitara, spev 
* John McVie - basová gitara 
* Mick Fleetwood - bicie, perkusie 

## Diskografia
Albumy
* 1968 *Peter Green's Fleetwood Mac*
* 1968 *Mr. Wonderful*
* 1969 *English Rose
* [[1969]] *Then Play On*
* [[1970]] *Kiln House*
* [[1971]] *Future Games*
* [[1972]] *Bare Trees*
* [[1973]] *Penguin*
* [[1973]] *Mistery to Me*
* [[1974]] *Heroes Are Hard to Find*
* [[1975]] *Fleetwood Mac*
* [[1977]] *Rumours*
* [[1979]] *Tusk*
* [[1982]] *Mirage*
* [[1987]] *Tango in the Night*
* [[1990]] *Behind the Mask*
* [[2003]] *Say You Will*
Hity
* [[1977]] *Go Your Own Way*
* [[1977]] *Dreams*
* [[1977]] *You Make Lovin' Fun*
* [[1977]] *Don't Stop*
* [[1979]] *Task''

## Referencie


## Iné projekty
 

Kategória:Britské hudobné skupiny
Kategória:Bluesrockové hudobné skupiny
Kategória:Držitelia ceny Brit Award
Kategória:Interpreti Warner Bros. Records
Paul von Hindenburg

**Paul von Hindenburg**, plným menom **Paul Ludwig Hans Anton von Beneckendorff und von Hindenburg** (* 2. október 1847, Posen – † 2. august 1934, Neudeck (dnes Ogrodzieniec)) bol pruský generál, náčelník generálneho štábu a druhý ríšsky prezident Weimarskej republiky. Bol predstaviteľ pruských junkerov.

## Životopis
Bol syn pruského dôstojníka. V rokoch 1859 – 1866 chodil do Ústavu pre kadetov v okrese Liegnitz, neskôr v Berlíne. V roku 1866 sa ako poručík zúčastnil na Rakúsko-pruskej vojne, v rokoch 1870 – 1871 sa zúčastnil na Prusko-francúzskej vojne.

V roku 1903 sa stal veliacim generálom. V roku 1911 vo veku 64 rokov odišiel do penzie. O tri roky neskôr, keď vypukla prvá svetová vojna, ho povolali z penzie späť a 22. augusta 1914 bol vymenovaný ako vrchný veliteľ 8. armády (čiže nemeckých vojsk na východnom fronte). 8. armáda následne v bitke pri Tannenbergu porazila ruské vojská. Nemeckí nacionalisti zideologizovali tzv. druhú bitku pri Tannenbergu ako pomstu za porážku Rádu nemeckých rytierov spojenými poľskými, ruskými a litovskými vojskami, ktorú údajne na tom istom mieste utrpeli v roku 1410 (tzv. bitka pri Grunwalde). V skutočnosti sa druhá bitka odohrala pri Frogenau, vyše 30 kilometrov od Tannenbergu. Paul von Hindenburg v tejto bitke preukázal neobyčajné vojvodcovské kvality. V rokoch 1916 – 1919 bol šéfom generálneho štábu poľného vojska, čiže vrchný veliteľ brannej moci.

V rokoch 1925 – 1934 bol ríšsky prezident. Roku 1933 vymenoval Adolfa Hitlera za ríšskeho kancelára a o rok nato zomrel.

## Trivia
Podľa neho bola pomenovaná vzducholoď Hindenburg.

## Iné projekty

Kategória:Nemeckí politici
Kategória:Prezidenti Nemecka
Kategória:Nemeckí generáli
Kategória:Nemecké osobnosti prvej svetovej vojny
Kategória:Držitelia Radu Pour le Mérite
Kategória:Osobnosti z Poznane
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia španielskeho Rádu zlatého rúna
Kategória:Nositelia Vojenského radu Márie Terézie
Kategória:Nositelia Vojenského radu svätého Henricha
Kategória:Nositelia Vojenského radu Maxa Jozefa
ELO

Elo môže byť:

*Electric Light Orchestra
*ohodnotenie výkonnosti hráča v mentálnych športoch, napríklad v šachu a go: ELO (rating)
Názov hostiteľa

**Názov hostiteľa** (iné názvy: **meno hostiteľa, hostiteľský názov, hostiteľské meno, hostname**, v slangu aj: **meno stroja, názov stroja**; angl. *host name, hostname*) je unikátne meno počítača, pod ktorým je známy na počítačovej sieti. Používa sa na identifikáciu jednotlivého počítača pri elektronickej komunikácii (napr. e-mail, Usenet news a pod.)

V lokálnych sieťach je názov hostiteľa zvyčajne jedno slovo, napr. „pc01“, „katka“, „r2d2“.

Na Internete je názov hostiteľa kombinácia lokálneho názvu počítača a domény. Napríklad „sk.wikipedia.org“ pozostáva z lokálneho mena („sk“) a doménového mena "wikipedia.org". Touto kombináciou vzniká FQDN (Full Qualified Domain Name). To sa dá preložiť na adresu IP pomocou lokálneho hosts súboru, služby NIS alebo systémom DNS. Počítač môže mať niekoľko názvov (aliasov), no jedno je určené ako kanonické, teda také, ktoré daný počítač sám používa.

Často je možné uhádnuť názov hostiteľa v rámci nejakej organizácie. Väčšinou majú totiž počítače názvy podľa služieb, ktoré poskytujú (napr. anonymné FTP či World Wide Web). Vezmime doménu „example.com“. Potom možno hádať mená strojov a pridávať ich pred názov domény, napr. „www.example.com“, „ftp.example.com“. Na overenie platnosti daného mena jednoducho použijeme napr. program ping.

Názov hostiteľa možno použiť aj na fyzickú identifikáciu počítača v rámci organizácie, môže obsahovať kód úseku, kde sa nachádza, číslo kancelárie a pod. Častejšie sa však používajú názvy kreslených postavičiek, mená zvierat, či ľudí, mytologické odkazy, postavy zo sveta fantasy, Sci-Fi, Star Treku, Star Wars a pod.

## Pozri aj
* URL

Kategória:Internetové štandardy
Východné Prusko

**Východné Prusko** bola jedna z oficiálnych provincií Pruska. Nachádzalo sa medzi riekami Visla a Nemunas pri morskom pobreží. Hlavné mesto Kráľovec (po nemecky Königsberg, dnes Kaliningrad). Malo rovinatý povrch a nachádzalo sa tu veľa jazier a borovicových lesov.

Je to územie, ktoré pôvodne dalo meno celému Prusku, pretože tu v rokoch 1226 - 1283 Rád nemeckých rytierov podmanil pohanských Prusov. Do roku 1525 to bolo územie Rádu nemeckých rytierov, potom svetské vojvodstvo pod poľskou nadvládou. Roku 1618 pripadlo definitívne Brandenbursku (brandeburským Hohenzollernovcom; už od 16. storočia boli poverení správou územia), čím vznikol základ budúceho veľkého Pruska. Názov „Východné Prusko“ (dovtedy Prusko, staré Prusko) bol zavedený v roku 1773.

Roku 1919, po prvej svetovej vojne, bolo územie oddelené od zvyšného Nemecka tzv. poľským koridorom. 

V medzivojnovom období malo 39 076 km², v 30. rokoch 20. storočia 2,3 miliónov obyvateľov. Významný bol chov koní, jantárový priemysel, rybolov, pestovanie obilia a zemiakov. Časti („vládne okresy“): Západné Prusko, Kráľovec, Olsztyn (po nem. Allenstein), Gusev (po nem. Gumbinnen).

Po druhej svetovej vojne severná polovica pripadla ZSSR (dnes Rusko) - tzv. Kaliningradská enkláva a južná polovica pripadla Poľsku.

Kategória:Dejiny Nemecka
Kategória:Dejiny Poľska
Kategória:Dejiny Ruska
Kategória:Historické územia
Kategória:Dejiny Pruska
Peter Pucher

** Peter Pucher** (* 12. august 1974, Prešov) je slovenský hokejový útočník. Hráva na poste centra. Jeho starší brat René Pucher bol tiež hokejista. 

## Klubový hokej

S hokejom začínal v Prešove. Tu odohral svoje prvé dve extraligové sezóny 1993/94 a 1994/95. Nasledujúcu sezónu hral za ŠKP Poprad a ďalšie tri za HC Košice (spolu s bratom Reném), v poslednej klub vybojoval majstrovský titul. 

Po tomto úspechu prestúpil do HC Znojemští Orli v českej extralige, kde vytvoril produktívnu dvojicu s Marekom Uramom. V roku 2001 sa stal kapitánom klubu. Zotrval v ňom až do sezóny 2006/07, v priebehu ktorej sa stal hráčom HC Moeller Pardubice. 

Počas ročníka 2008/09 prestúpil do HC Kometa Brno v 1. ČHL, mužstvu pomohol vybojovať postup do extraligy. S platom 250 000 Kč patril k najdrahším hráčom mužstva. V nasledujúcej sezóne vypadol zo základnej zostavy a v novembri 2009 ho angažoval slovenský extraligový klub HKm Zvolen.
Od ročníka 2011/12 hráva opäť za HC Znojemští Orli, tentoraz v rakúskej hokejovej lige EBEL.

### Klubová štatistika

## Reprezentácia

V reprezentácii debutoval vo februári 1995, keď ho nominoval tréner Július Šupler.  Reprezentoval  na siedmich majstrovstvách sveta – v rokoch 1997, 1998, 1999, 2000 (striebro), 2001, 2002 (zlato) a 2005. Spolu odohral **144** zápasov, v ktorých strelil **24** gólov. Nosil dres s číslom 33.

### Štatistika na významných podujatiach

*(štatistické údaje v článku sú z [[13. november|13. novembra]] [[2013]])*

## Referencie

## Iné projekty

## Externé odkazy
* 
* 
* Peter Pucher na stránke HC Znojemští orli

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí olympionici
Kategória:Hráči HC Košice
Kategória:Hráči HK Poprad
Kategória:Hráči HC Prešov
Kategória:Hráči HC Znojemští Orli
Kategória:Hráči HC Pardubice
Kategória:Hráči Kometa Brno
Kategória:Hráči HKm Zvolen
Kategória:Súrodenci v ľadovom hokeji
Kategória:Osobnosti z Prešova
Kategória:Hokejisti na Zimných olympijských hrách 1998
Sofistika

**Sofistika** môže byť:
*spôsob myslenia, učenie a metódy starogréckych sofistov (a ich starorímskych pokračovateľov), pozri pod sofisti (filozofia)
*zámerné používanie sofizmov, pozri pod sofizmus
*používaju slovné hračky vedúce k hľbke jádra podstaty, pre tých ktorým to neumožňujú kapacity pokladajú tvrdenia za omyl z dôvodú že nedokážu vyhodnotiť pravdivosť či relevantnosť úvahy alebo myšlienky